
	Nr. ______________________________ 
	APROBAT

PRIMAR

DR. ING. GHEORGHE CIUHANDU


REFERAT

privind scutirea de la plata majorărilor de întârziere aferente impozitului pe clădire şi teren datorat de asociaţii şi fundaţii

În conformitate cu prevederile art. 125 alin. (1) şi (2) din OG nr. 92/2003 privind codul de procedură fiscală, republicată şi modificată, organul fiscal competent poate acorda, la cererea temeinic justificată a contribuabililor, înlesniri la plată, în condiţiile legii, pentru obligaţiile fiscale restante, atât înaintea începerii executării silite, cât şi în timpul efectuării acesteia. Autorităţile administraţiei publice locale pot acorda, pentru obligaţiile bugetare locale, scutiri de la plata majorărilor de întârziere, cu excepţia majorărilor de întârziere datorate pentru perioada de amânare (art. 125 alin. 2 litera „d” C.pr.fisc.).

Arătăm că, în vederea stimulării agenţilor economici care îşi desfăşoară activitatea pe raza administrativ-teritorială a Municipiului Timişoara, precum şi pentru atragerea cu celeritate de venituri la bugetul local al municipiului Timişoara, Direcţia Fiscală a Municipiului Timişoara a propus, prin referatul de specialitate înregistrat sub nr. _________________________, aprobarea unei scheme de ajutor de stat „de minimis”, privind acordarea scutirii de la plata majorărilor de întârziere prevăzută la art. 125 alin. (1) si alin. (2) lit. d din Ordonanţa Guvernului României nr.92/2003 privind Codul de procedură fiscală, republicată şi modificată, aferente impozitului pe clădire şi/sau teren neachitate în termen, datorate bugetului local al municipiului Timişoara, de către agenţii economici.


Având în vedere faptul că ajutorul „de minimis” poate fi acordat doar întreprinderilor-persoane juridice, indiferent de forma de organizare, care desfăşoară activităţi în scop lucrativ total sau parţial, conform Legii 31/1990 privind societăţile comerciale, republicată, cu modificările şi completările ulterioare, apreciem ca oportună aplicarea aceluiaşi tratament fiscal şi pentru asociaţiile şi fundaţiile fără scop lucrativ, care nu desfăşoară activităţi economice.

Acordarea scutirii de la plata majorărilor de întârziere aferente impozitului pe clădiri şi pe teren şi asociaţiilor şi fundaţiilor se justifică în baza principiului egalităţii de tratament, respectiv stabilirea în mod nediscriminatoriu a criteriilor şi mijloacelor de acordare a facilităţilor fiscale, atât în cazul persoanelor juridice angajate în activităţi comerciale, cât şi al persoanelor juridice care nu desfăşoară activităţi economice.

Mai mult, acordarea scutirii de la plata majorărilor de întârziere şi în cazul asociaţiilor şi fundaţiilor care nu desfăşoară activităţi economice, serveşte şi scopului principal al acordării acestor facilităţi, respectiv atragerea de venituri cu celeritate la bugetul local.
Potrivit alin. (3) al art. 125 C.pr.fisc., procedura de acordare a înlesnirilor la plată pentru creanţele bugetare locale se stabileşte prin acte normative speciale.
Având în vedere faptul că, în speţă, una dintre condiţiile necesare pentru acordarea scutirii propuse prin prezentul referat, este ca entitatea beneficiară să nu fie angajată în activităţi comerciale, apreciem că facilitatea fiscală propusă spre acordare nu intră sub incidenţa legislaţiei aplicabile ajutorului de stat.

Având în vedere cele de mai sus,

PROPUNEM:

1. Aprobarea procedurii de acordare a scutirii de la plata majorărilor de întârziere aferente impozitului/taxă pe clădire şi/sau teren, persoanelor juridice fără scop lucrativ, care nu desfăşoară activităţi economice, în conformitate cu anexa nr. 1 la prezentul referat.

